Diari Oficial de la Generalitat Valenciana


Sumari del DOGV 9769, del 18-01-2024 (2024/199)

Edicte sobre la resolució de l'informe ambiental i territorial estratègic en el procediment simplificat d'avaluació ambiental i territorial estratègica de la 97a modificació de l'ordenació detallada del Pla general.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9769

Data del DOGV
:   18-01-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/199


Data del document
:   10-01-2024

Organisme emissor
:   Ajuntament de Gandia

Tipus de document
:   Edicte

Descriptors 

:   * impacte ambiental

Edicte sobre la resolució de l'informe ambiental i territorial estratègic en el procediment simplificat d'avaluació ambiental i territorial estratègica de la 97a modificació de l'ordenació detallada del Pla general. [2024/199]  
La Junta de Govern de la ciutat de Gandia, en qualitat d'òrgan ambiental i territorial municipal, en virtut del Decret 2016-4019, en sessió ordinària celebrada el 8 de gener de 2024, vista la proposta formulada pel regidor delegat d'Urbanisme, Infraestructures, Territori i Vertebració i president de la Comissió tècnica de suport a l'Òrgan Ambiental i Territorial Municipal, de data 5 de gener, resol emetre informe ambiental i territorial estratègic favorable en el procediment simplificat d'avaluació ambiental i territorial estratègica simplificada de la 97a modificació de l'ordenació detallada del Pla general, per no tindre efectes significatius sobre el medi ambient de conformitat amb els criteris de l'annex VIII del TRLOTUP, amb el fi de continuar la tramitació de l'expedient conforme amb la normativa urbanística.  
  
El document inicial estratègic (DIE) planteja tres alternatives i opta per la segona, per integrar millor la proposta de promocions mixtes amb les pròpies de l'ús residencial del sector Beniopa-Passeig.  
S'efectua consulta a la Direcció General de Turisme, al Servici d'Ordenació del Territori, a la Confederació Hidrogràfica del Xúquer, a la Conselleria de Serveis Socials, Igualtat i Habitatge i a l'Associació de Promotors i Constructors de la Safor. El Servici Territorial d'Urbanisme informa que no té la consideració d'administració afectada. El Servici Territorial d'Habitatge informa que no s'acredita el compliment o la justificació de l'exempció de l'article 33 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori i protecció del paisatge. La Direcció General de Turisme informa que l'ordenació proposada és compatible amb la legislació turística aplicable.  
Finalitzat el període de consulta a les administracions afectades, l'Òrgan Ambiental i Territorial Municipal resol:  
Primer. Concloure que la 97a modificació puntual de l'ordenació detallada del Pla general (97a mod. PG), consistent a aplicar a certes parcel·les que integren el patrimoni municipal de sòl, amb l'obligació principal de ser destinades a la construcció d'habitatge públic, el règim transitori de les promocions mixtes, de conformitat amb el que disposa la disposició sexta del Decret 68/2023, de 12 de maig, del Consell, pel qual s'aprova el Reglament d'habitatge de protecció pública i règim jurídic de patrimoni públic d'habitatge i sòl de la Generalitat, no té efectes significatius sobre el medi ambient d'acord amb els criteris establits en l'annex VIII del TRLOTUP.  
  
Segon. Emetre informe ambiental i territorial estratègic favorable en el procediment simplificat d'avaluació ambiental i territorial estratègica simplificada de la 97a mod. PG i designar com a alternativa més idònia mediambientalment l'alternativa 2 del document inicial estratègic.  
  
Tercer. Incloure este informe en la documentació de l'expedient a l'efecte de posar-lo en coneixement de l'òrgan promotor i de l'òrgan substantiu per a la continuació de la tramitació urbanística del mencionat instrument.  
Quart. Traslladar este acord, junt amb els informes sectorials, al tècnic redactor perquè complete la documentació presentada d'acord amb els informes municipals i sectorials per a poder iniciar la tramitació urbanística de l'expedient.   
Quint. Ordenar la publicació de l'extracte de la resolució d'informe ambiental i territorial estratègic, pel procediment simplificat, en el Diari Oficial de la Generalitat Valenciana, als efectes establits en l'article 53.7 del TRLOTUP, i en la pàgina web municipal de conformitat amb el Decret 2016-4019.  
Sext. Esta resolució d'informe ambiental i territorial estratègic pel procediment simplificat no és susceptible de cap recurs per considerar-se un acte de tràmit, sense perjudici dels recursos que, si escau, siguen procedents en via contenciosa administrativa contra l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen convenients en dret.  
Sèptim. La resolució d'informe ambiental i territorial estratègic perdrà la vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'aprova esta modificació en el termini màxim de quatre anys des de la publicació. En este cas, s'haurà d'iniciar novament el procediment d'avaluació ambiental i territorial estratègica simplificada de la 97a mod. PG.  
  
Gandia, 10 de gener de 2024.- El titular accidental de l'òrgan de suport a la JGCG (R 14.11.2023): Enrique Antonio Doménech Pla.